Departamento de Ahuachapán

O departamento de Ahuachapán (do náhuat ajwechapan, "río de resío") é o máis occidental dos 14 departamentos nos que está dividida a República do Salvador. A súa cabeceira, a cidade de Ahuachapán, atópase a 100 km de San Salvador (capital da república). O departamento ten unha extensión de 1.239,60 km². Limita ao norte co departamento de Santa Ana, ao nordeste e ao leste co departamento de Jutiapa, de Guatemala, ao sur co océano Pacífico e ao leste co departamento de Sonsonate.

 Historia 
Foi creado polo Decreto Lexislativo do 9 de febreiro de 1869 durante a administración de Francisco Dueñas. 

O 9 de febreiro, a Cámara de Deputados, considerando que os Distritos de Ahuachapán e Atiquizaya tiñan a suficiente poboación para formar un Departamento e que a súa separación do Departamento de Santa Ana "reflúe en beneficio da máis eficaz administración", decretou a creación do Departamento a partir dos distritos. O decreto foi aprobado na Cámara de Senadores o 12 de febreiro e executado polo presidente Francisco Dueñas o 13 de febreiro de 1869.

O 18 de febreiro, a Municipalidade de Ahuachapán propúxolle ao goberno o nomeamento do seu Deputado Fabio Morán para o posto de Gobernador departamental. O 14 de marzo verificouse a inauguración do novo Departamento e o acto de toma de posesión de Fabio Morán da Gobernación en Ahuachapán.

A súa cabeceira é a cidade de Ahuachapán e consta de dous distritos ou partidos: o de Ahuachapán e o de Atiquizaya, instituídos polas leis de 4 de xullo de 1832 e 26 de febreiro de 1869, respectivamente.

O actual gobernador departamental é Salvador Antonio Gómez Góchez nomeado en maio de 2011, por Mauricio Funes (expresidente salvadoreño).

 Xeografía 
A Cordilleira Costeira atravesa o departamento paralelamente á costa. Dentro das súas principais elevacións atópase o Cerro Apaneca, Volcán Apaneca ou Chichicastepeque 1,831 m s. n. m., o cerro Ataco, Cerro de Oro e Los Alpes. 

O principal río é o río Paz, que serve de fronteira con Guatemala, outros ríos curtos e torrenciais baixan da Cordilleira Costeira. Algunhas das súas praias son: a Barra de Santiago e a Garita Palmera

En Ahuachapán sitúase a reserva nacional Bosque El Imposible, de grande interese ecolóxico.

No departamento existen varias lagoas, como El Espino, e lagoas de orixe volcánica como a lagoa Verde, un cráter volcánico a 1,609 m s. n. m.; e a lagoa Las Ninfas que tamén é un cráter volcánico a 1,704 m s. n. m..

A economía do departamento baséase no sector agropecuario. Cultívase café nas zonas altas e mornas e algodón nas zonas baixas e cálidas.
Considérase unha zona de grande afluencia de comercio tanto local como internacional por estar preto de puntos fronteirizos.

 Relixión 

 Escudo 
O símbolo departamental é semirectangular. Na parte superior, sobre dúas ás en forma de papiro lese “Ahuachapán febrero 22 Primer Centenario”, que ten relación co reloxo de area que mostra os anos do aniversario “1862-1962”. Dentro do rectángulo, no extremo esquerdo, atópase un libro aberto e unha pluma, que representan a sabedoría dos escritores e homes que plasmaron a historia da cidade. No lado dereito, as ramas de café simbolizan unha das principais riquezas e producións agrícolas das que gozaron os aldeáns.
No extremo esquerdo inferior sitúase a maior particularidade do departamento: as solfataras, chamadas ausoles, e despois obsérvase a cordilleira Amatepec que serve de fronteira con Guatemala. Así mesmo, no costado dereito, obsérvase o Arco Durán que está á entrada da cidade; a lagoa El Espino e ao fondo as montañas do cantón El Tigre. Ao pé do escudo nunha cinta lese “Ciudad de los ausoles”.

 Demografía 
O departamento de Ahuachapán de acordo co censo de poboación de 2007, en termos de raza o departamento tiña:

 91.26% Mestizos
 8.51% Brancos
 0.10% Negros
 0.07% Outros
 0.06% Indíxenas

 División administrativa 
miniatura|300px|Mapa da división municipal do Departamento de Ahuachapán, indicando os nomes dos municipios.

 Municipios 

 Ahuachapán
 Apaneca
 Atiquizaya
 Concepción de Ataco
 El Refugio
 Guaymango
 Jujutla
 San Francisco Menéndez
 San Lorenzo
 San Pedro Puxtla
 Tacuba
 Turín

 Notas 

 Véxase tamén 

 Bibliografía 
 Atlas geográfico universal y de El Salvador. San Salvador (El Salvador): Océano, 1995. ISBN 84-494-0135-6.

 Ligazóns externas 
 Ahuachapán.es 

Categoría:Departamentos do Salvador